 Aarẹ orileede Naijiria, Aṣiwaju Bọla Ahmẹd Tinubu ati awọn gomina ipinlẹ mẹfa ni iroyin ti fi to wa leti pe wọn ti wa lorileede olominira Bẹnin lati ba wọn ṣayẹyẹ ayajọ ọjọ igbominira wọn. Lara awọn gomina naa ni alaga ẹgbẹ awọn gomina ni Naijiria, AbdulRahman AbdulRazaq tipinlẹ Kwara; Gomina Babajide Sanwo-Olu tipinlẹ Ekoo;   Gomina Ṣeyi Makinde tipinlẹ Ọyọ; Gomina Dapọ Abiọdun tipinlẹ Ogun; Gomina Nasir Idris tipinlẹ Kẹbbi, to fi mọ Gomina Mohammed Bago tipinlẹ Niger.Gẹgẹ bi a sẹ gbọ, ayẹyẹ ọjọ ibi ọdun mẹtalelọgọta ni ilẹ olominira Bẹnin n ṣe lonii, ọjọ kinni, oṣu kẹjọ, ọdun 2023. Aarẹ ilẹ olominira Bẹnin, Patrice Talon lo fi iwe ipe alejo pataki ranṣẹ si Aarẹ Tinubu, toun naa si ko ikọ akọwọrin rẹ lẹyin, gẹgẹ bi alaga ẹgbẹ awọn aarẹ nilẹ adulawọ. 